Μύλοι Καρύστου Εύβοιας

Οι Μύλοι είναι ημιορεινό χωριό της Περιφερειακής Ενότητας Εύβοιας σε υψόμετρο 200 μέτρα.

Γεωγραφία - Αξιοθέατα
Οι Μύλοι βρίσκονται στην Νότια Εύβοια, σε απόσταση περίπου 3 χλμ. Β.-ΒΔ. από την Κάρυστο και 120 χλμ. από την Χαλκίδα. Το χωριό είναι κτισμένο στους νοτιοδυτικούς πρόποδες τους όρους Όχη με θέα το Castello Roso (Κοκκινόκαστρο) και πήραν το όνομά τους από τους επτά νερόμυλους που υπήρχαν εκεί τα παλιότερα χρόνια. 

Το παλιό γεφύρι και καλντερίμι στο χωριό έχει χαρακτηριστεί ως ιστορικό διατηρητέο μνημείο γιατί "είναι χαρακτηριστικά δείγματα παραδοσιακής Αρχιτεκτονικής της περιοχής. Έχουν κατασκευασθεί από ντόπιους τεχνίτες και υλικά και είναι συνδεδεμένα με τις μνήμες των κατοίκων της περιοχής".

Διοικητικά 
Ως οικισμός αναφέρεται επίσημα, μετά την επανάσταση του 1821 και την ενσωμάτωση της Εύβοιας, το 1889 στο ΦΕΚ 251Α - 04/10/1889 να προσαρτάται στον τότε δήμο Καρύστου. Το 1912 με το ΦΕΚ 245Α - 16/08/1912 ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης αποτελεί την τοπική κοινότητα Μύλων που υπάγεται στη δημοτική ενότητα Καρύστου του Δήμου Καρύστου και σύμφωνα με την απογραφή του 2011 ως πληθυσμό έχει 133 μόνιμους κατοίκους ενώ το 1981 και το 1991 είχε 166 και 168 αντίστοιχα.

Σημείωση 
Στην Εύβοια και τον Δήμο Διρφύων - Μεσσαπίων υπάρχει ο συνώνυμος οικισμός Μύλοι.

Εξωτερικοί σύνδεσμοι
 Μουσικό Οδοιπορικό με τη Δόμνα Σαμίου - Εύβοια, Κάρυστος από τον ιστότοπο https://www.domnasamiou.gr/?i=portal.el.shows&id=270
 "Στο Σκιερό Χωριό της Εύβοιας" από τον ιστότοπο https://www.lifo.gr/

Παραπομπές

Χωριά του νομού Εύβοιας
Δήμος Καρύστου